روسیا پرزیدنتی ولادیمیر پوتین افغانیستان‌داکی وضعیتی پاکیستانین باش ناظیری عمران خان ایله موذاکیره ائدیب.
روسیا پرزیدنتی ولادیمیر پوتین افغانیستان‌داکی وضعیتی پاکیستانین باش ناظیری عمران خان ایله موذاکیره ائدیب. رسمی کرملین بو باره‌ده آچیقلاما یاییب. بیلدیریلیب کی، پوتین و عمران خان آراسیندا باش توتان تلفون دانیشیغیندا افغانیستان‌داکی وضعیت موذاکیره ائدیلیب. بو اؤلکه‌ده باریش و تهلوکه‌سیزلیگی دستکه‌لمک، شدتین قارشی‌سینی آلماق و جمعیتین بوتون قروپ‌لاری‌نین ماراق‌لارینی نظره آلا‌جاق بیر حکومت فورما‌لاش‌دیرماق اوچون افغانیستان‌لار آراسیندا دیالوقون برپا ائدیلمه‌سی‌نین اهمیتی وورغولانیب.
افغانیستان مسئله‌سینه یاناشما‌لارین هم ایکی طرف‌لی، هم ده چوخ طرف‌لی فورماتدا کووردیناسیون ائدیلمه‌سی قرارینا گلینن گوروشده، شانگهای امکداش‌لیق تشکیلاتی‌نین ایمکانلاریندان‌ بولگه سل تهلوکه‌سیزلیگی برپا ائتمک باشدا اولماقلا، ترور و نارکوتیک تهدیدینه قارشی موباریزه‌ده ایستیفاده ائدیلمه‌سی‌نین واجیب‌لیگی وورغولانیب.
